Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: szóló 1994. évi I. törvény 4. számú Jegyzőkönyvében foglaltaknak megfelelően igazolták,
Paragraph Index: 710

44. rovat: KÜLÖNLEGES MEGJEGYZÉSEK/BENYÚJ- TOTT OKMÁNYOK, IGAZOLÁSOK ÉS ENGEDÉLYEK Ebben a rovatban kell feljegyezni — röviden — a vámkezelésre, vámeljárásra vonatkozó szöveges kérelmet. Amennyiben a vámkezelést kérő által ismert, ebbe a rovatba kell beírni a vámkezelés elvégzéséhez szükséges, benyújtott okmányok (számla, kiviteli, behozatali engedélyek, állat- és növényegészségügyi bizonyítvány stb.) típusát és számait. A behozatali/kiviteli engedély számát minden esetben a rovat jobb alsó sarkában szaggatott zöld vonallal elhatárolt — fekete színű, 3-as számmal jelölt — részbe kell beírni. A fekete vonallal felosztott és fekete 4-es számmal jelölt adatmezőbe kell feltüntetni az indítványozott raktározási határidőt. Az első almezőbe az év, a másodikba a hónap arab számmal írva, míg a harmadikba a nap kerül (pl. 1996. április 1.; 19960401). Ha az adatok közlésére a rovat nem elegendő, a felsorolást az EV-hoz csatolt Betétlapon, Rakományjegyzéken, Konszignáción kell folytatni. A P.I. kód rovatba nem szabad írni!

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes